
Kansalaisvapauksien sekä oikeus- ja sisäasioiden valiokuntaa (LIBE-valiokunta) on pyydetty antamaan edellä mainitussa menettelyssä lausunto valiokunnallenne. LIBE-valiokunnan koordinaattorit päättivät kokouksessaan 6. maaliskuuta 2025 antaa kyseisen lausunnon kirjeen muodossa työjärjestyksen 57 artiklan 1 kohdan mukaisesti. LIBE-valiokunta käsitteli asiaa kokouksessaan 19. maaliskuuta[footnoteRef:1] ja hyväksyi lausunnon tässä kokouksessa. [1:  Lopullisessa äänestyksessä olivat läsnä seuraavat jäsenet: Magdalena Adamowicz, Giuseppe Antoci, Konstantinos Arvanitis, Francisco Assis, Malik Azmani, Pernando Barrena Arza, Nikola Bartůšek, Hildegard Bentele, Ioan-Rareş Bogdan, Krzysztof Brejza, Sebastião Bugalho, Jorge Buxadé Villalba, Jaroslav Bžoch, Damien Carême, David Casa, Susanna Ceccardi, Veronika Cifrová Ostrihoňová, Alessandro Ciriani, Caterina Chinnici, Lena Düpont, Marieke Ehlers, Dick Erixon, Estrella Galán, Raquel García Hermida-Van Der Walle, Branko Grims, Paolo Inselvini, Irena Joveva, Erik Kaliňák, Marina Kaljurand, Mariusz Kamiński, Fabienne Keller, Mary Khan, Moritz Körner, Fabrice Leggeri, Jeroen Lenaers, Juan Fernando López Aguilar, Michael McNamara, Ana Catarina Mendes, Verena Mertens, Javier Moreno Sánchez, Ana Miguel Pedro, Emil Radev, Karlo Ressler, Chloé Ridel, Sandro Ruotolo, Nacho Sánchez Amor, Birgit Sippel, Krzysztof Śmiszek, Petra Steger, Cecilia Strada, Alice Teodorescu Måwe, Georgiana Teodorescu, Pekka Toveri, Sebastian Tynkkynen, Milan Uhrík, Tom Vandendriessche, Roberto Vannacci, Kristian Vigenin, Petar Volgin, Elissavet Vozemberg-Vrionidi, Maciej Wąsik, Charlie Weimers, Sophie Wilmès, Isabel Wiseler-Lima, Lucia Yar, Alessandro Zan, Javier Zarzalejos, Tomáš Zdechovský] 



Parlamentti vahvisti kantansa edellä mainitussa kuulemismenettelyssä 14. helmikuuta 2023 suurella ääntenenemmistöllä. Lausunnon antava LIBE-valiokunta antoi lausuntonsa asiasta vastaavan perussopimus-, työjärjestys- ja toimielinasioiden valiokunnan (AFCO) mietinnöstä 26. lokakuuta 2022 niin ikään valiokunnan jäsenten suurella enemmistöllä. Neuvosto päätti 16. toukokuuta 2024 kuulla parlamenttia uudelleen neuvoston hyväksymästä tekstistä. LIBE‑valiokunta päätti tukea valmistelijan suositusta, jonka mukaan se lähettää näkemyksensä puheenjohtajan kirjeen muodossa ja ilmoittaa AFCO-valiokunnalle haluavansa pitäytyä 26. lokakuuta 2022 annetussa lausunnossaan (2021/0372(CNS)), joka hyväksyttiin viime vaalikaudella kuulemismenettelyssä. Se panee kuitenkin merkille neuvoston hyväksymän tekstin ja huomioi, että on toteutettu joitakin myönteisiä toimia LIBE-valiokunnan lausunnon suuntaisesti.

LIBE-valiokunta pyytää näin ollen asiasta vastaavaa AFCO-valiokuntaa ottamaan huomioon sen näkemykset.

Kunnioittavasti
Javier Zarzalejos

